[{"text_idx": "#000000", "text": "Y Steddfod ar deledu, radio ac ar-lein"}, {"text_idx": "#000001", "text": "Os ydych chi'n methu bod yn Y Fenni does dim rhaid colli dim o'r hwyl, y cystadlu, y cyngherddau nac awyrgylch y prif faes - oherwydd bydd yna ddarpariaeth estynedig o holl ddigwyddiadau'r Eisteddfod ar-lein, ac ar y radio a theledu drwy gydol yr w\u0302yl."}, {"text_idx": "#000002", "text": "Yma ar wefan BBC Cymru Fyw, bydd modd gwylio fideo byw o'r pafiliwn drwy'r dydd, a gweld canlyniadau ac uchafbwyntiau'r cystadlu. Yn ogystal, bydd y newyddion diweddaraf o'r maes ac orielau lluniau dyddiol ar gael."}, {"text_idx": "#000003", "text": "Llif byw o'r pafiliwn, uchafbwyntiau'r cystadlu a'r canlyniadau'n llawn ar BBC Cymru Fyw."}, {"text_idx": "#000004", "text": "Bydd gan wylwyr S4C se\u0302t flaen yn Eisteddfod Genedlaethol Sir Fynwy a'r Cyffiniau 2016 - a hynny heb orfod symud o'r soffa. Dewi Llwyd a Heledd Cynwal fydd yn llywio'r rhaglenni dyddiol a Steffan Messenger fydd wrthi'n hel straeon o gwmpas y maes."}, {"text_idx": "#000007", "text": "Am y tro cyntaf eleni, bydd modd i chi fwynhau gigs Maes B ar ffrwd fyw arbennig ar wefan S4C o'r nos Fercher hyd at fore Sul."}, {"text_idx": "#000008", "text": "Gwyliwch yr Eisteddfod yn fyw ac ar alw drwy'r wythnos ar wefan S4C."}, {"text_idx": "#000013", "text": "Bydd yr Eisteddfod hefyd yn cael sylw yn ystod rhaglenni BBC Radio Wales. Bydd Llinos Lee yn darlledu'n fyw o'r Maes brynhawn Llun rhwng 1.15pm a 4pm, bydd rhaglen 'Good Evening Wales' yn fyw o faes Y Fenni ddydd Iau am 4pm - 6.30pm a bore Gwener, Caryl Parry Jones fydd yn cyflwyno rhaglen o'r Eisteddfod yn fyw ar rhwng 9am ac 11am."}, {"text_idx": "#000014", "text": "Mi fydd gohebwyr ar y Maes yn darlledu'n fyw ar raglenni amrywiol eraill yn ystod yr wythnos, ac mi fydds Nicola Heywood Thomas yn cyflwyno awr o bigion, nos Sul am 6pm."}, {"text_idx": "#000016", "text": "Hefyd fe fydd rhaglenni newyddion BBC Cymru, gan gynnwys 'Wales Today' am 6.30pm, a 'Newyddion 9' am 9pm ar S4C, yn adrodd yn helaeth am y straeon eisteddfodol diweddaraf bob dydd."}, {"text_idx": "#000019", "text": "Gwasanaeth ambiwlans 'dan bwysau' er gohirio un streicPublished1 awr yn o\u0302l'Mor bwysig cael diffibriliwr i glwb pe\u0302l-droed mab'Published1 awr yn o\u0302lCwrs gradd i hyfforddi ymgyrchwyr hinsawdd y dyfodolPublished1 awr yn o\u0302l"}, {"text_idx": "#000026", "text": "'Gw\u0302yl Fair Forwyn, dechrau'r gwanwyn'"}]